Dødsårsagen for den 16-årige dreng, der mistede livet i oktober måned, er nu fastslået.

Daniel Da Cunha Kryner blev kun 16 år gammel. Tilbage i oktober måned mistede han livet i en lejlighed i Aalborg, efter han havde indtaget piller af mærket OxyContin, der er i familie med morfin. Den retskemiske erklæring slår fast, at det var forgiftning som følge af en stor mængde smertestillende piller kombineret med opkast i luftvejene, der var skyld i dødsfaldet, det fortæller politikommisær, Lars Nørskov Jørgensen fra Nordjyllands Politi.